Video: Honde se wêreldrekord-congaSkermgreep uit die video ŉ 12-jarige hondeafrigter van Duitsland het ŉ Guinness-wêreldrekord ontvang omdat sy haar honde geleer het hoe om die conga te dans. Alexa Lauenburger het agt van haar honde geleer om ŉ conga-lyn te vorm – en daarmee ontvang sy die Guinness-titel as “Meeste honde in ŉ conga-ry”. Die conga is ŉ Latyns-Amerikaanse dans waar een persoon agter ŉ ander staan om ŉ ketting te vorm. Alexa en haar honde, Emma, Jennifer, Katy, Maya, Nala, Sabrina, Sally en Specki, het die conga-ry voor ŉ Guinness-beoordelaar gevorm. “Die eerste hond in die ry (Sally), wat op Alexa geleun het, moes ŉ minimum afstand van 5 m in conga-formasie aflê terwyl die res poot-tot-rug-kontak moes behou met die hond voor hulle vir die duur van die dansie,” het Guinness-wêreldrekords gesê. ŉ Video van die poging verskaf groot genot onder kykers en meer as 1,4 miljoen persone het dit reeds op Facebook gekyk. Alexa het ook reeds Das Supertalent gewen – ŉ Duitse talentkompetisie. Sy het ook op America’s Got Talent verskyn waar beoordelaars gaande was oor haar vertoning. Most Dogs In A Conga Line – Guinness World Records Dedicated trainer Alexa from Germany taught her dogs how to conga – and they love it! ???????????????????????????????????? Posted by Guinness World Records on Wednesday, June 10, 2020 Klik hier as die video nie direk in jou webblaaier wil speel nie